Svrbenie vpošve
Dobrý deň mám svrbenie v pošve. Som cca týždeň po nechránenom pohlavnom styku.Menštruáciu som dostala hneď po Tom na druhý den ale trvala mi len 4dní zo7 .Mám 19 rokov a stresovejsie obdobie môže to súvisieť s tým?
Dobrý deň
Ďakujeme za Vašu otázku
Na dĺžku a intenzitu menštruácie ako aj na jej meškanie môže mať vplyv viacero faktorov. Medzi najčastejšie vplyvy patrí stres, úzkosť, výkyvy v telesnej hmotnosti (nárast aj úbytok hmotnosti), syndróm polycystických vaječníkov, hormonálna nerovnováha, nadmerná fyzická aktivita, prebiehajúce ochorenie, užívanie liekov a iné. Menštruačné krvácanie zvyčajne trvá od 3 do 7 dní.
Svrbenie v pošve môže byť príznakom infekcie, zápalového ochorenia priamo v pošve alebo jej okolí. Medzi najčastejšie príčiny svrbenia v pošve patrí vaginálna mykóza, kvasinková infekcia pošvy, zápal močového ústrojenstva, podráždenie po pohlavnom styku alebo pohlavne prenosné ochorenia, a iné.
V prípade vaginálnej mykózy alebo kandidózy odporúčam na zmiernenie príznakov aplikáciu vaginálneho krému
Jenamazol
. Obsah 1 aplikátora s vaginálnym krémom (asi 5 g) sa zavedie do pošvy večer pred spaním tri po sebe nasledujúce dni. Keďže sú pri vaginálnej mykóze zvyčajne postihnuté pošva aj lono, odporúča sa liek Jenamazol aplikovať aj na vonkajšie rodidlá (2 až 3-krát denne).
Po liečbe liekom Jenamazol odporúčam aplikovať vaginálne probiotiká
DR.MAX FLOR FEMINA
, ktoré napomáhajú obnoviť zdravú vaginálnu mikroflóru pri vaginóze a kandidóze.
Na každodennú intímnu hygienu je vhodné používať umývací gél
Dr.Max Femtime Intimate Wash antibacterial
, ktorý obsahuje antibakteriálnu prísadu, probiotickú kultúru a kyselinu mliečnu.
Pre lepšiu účinnosť odporúčam vysadiť sladké a kvasené jedlá, a taktiež je vhodné preliečiť aj partnera.
Ak ťažkosti do 10 dní neustúpia alebo sa naopak zhoršia, bude potrebné kontaktovať lekára. Taktiež odporúčam liečbu konzultovať s Vašim gynekológom aj v prípade podozrenia tehotenstva.
Prajem pekný zvyšok dňa
S pozdravom, PharmDr. Lucia Kubáňová